Viborger Samler, 1839-01-03
Sverrig - Norge. En Dom over Assessor Crusenstolpe, ved hvilken denne formedelst en Presseforseelse, blev af Sven=Hofret dømt til 3 Aars Fængsel paa War holm, vakte ved sin Afsigelse den største Sensation blandt Tilhørerne, der ved Raaben og Trampen yttrede Rettens Medlemmer deres Mishag. Ved et senere Opløb i Hovedstaden blev Justitscantsleren Nermans Bolig ødelagt. Kort derpaa ved Crusenstolpes Forflyttelse fra hans midlertidige Arrest til Warholm opkom tilfældigviis paa samme Tid en Jldebrand, hvorved en Mængde Mennesker stimlede sammen; vel adskiltes de paa første Opraab, men flokkedes paa ny om Aftenen og sloge Ruder ind, blandt andre Steder ogsaa paa Raadstuen. Da de ikke vilde skilles af paa Vagtens Opfordring, stod denne, hvorved tvende Mennesker dræbtes og Flere saaredes. J Begyndelsen af September Maaned udbrød nye Uroligheder, hvorved Vinduer sloges ind, først i nogle berygtede Huse, og dernæst hos Statssecretairen Skogman og hos enkelte jødiske Familier. Kort Tid efter overleverede Overstatholderen Kongen et Bønskrift fra Byens Ældste imod Jødernes Emancipation. - Kongen er reist til Christiania og har i sin Fraværelse sat Kronprindsen i Spidsen, for Regjeringen. Danmark. Ved Patent af 10de Jan, indkaldtes de jydske og slesvigske Provindsialstænder til at møde den 21de Mai resp. i Viborg og Slesvig. Den 27de Dec. havde Kongen rescriberet det asiatiske Compagnies Direction, at Compagniets Octroi maa forblive i Kraft, indtil 1ste Mai 1843. J Begyndelsen af Jan. Maaned skulde Commissairer, udnævnte af den danske og svenske Regjering træde sammen i Kjøbenhavn, for at regulere Handelen mellem Danmark og Sverrig, især mellem Sjælland og Skaane. Den 26de Febr. døde den alderstegne, Overkammerherre v. Hauch, lige hæderlig bekjendt som Menneske, Embedsmand og Videnskabsmand. - En Troppesamling bestemtes at afholdes ved Aarhuus fra den 7de til den 15de Juni, men ved Efterretningen om den russiske Storfyrstes forestaaende Ankomst til Kjøbenhavn blev Troppesamlingen contremanderet og Hs. M. i Forbindelse dermed bestemte Reise til Jylland udsat, hvorimod en Troppesamling indkaldtes til Kbhavn til 10de Juni, som skulde vedvare til 1ste Juli. Prindsesse Wilhelmines Formæling med Hertug Carl af Glücksburg, celebreredes den 19de Mai, hvorefter det høie Par tiltraadte en Reise til Udlandet. Den 27de Juni ankom den russiske Storfyrste til Kjøbenhavn, hvor der anvistes ham og Følge Bopæl paa Christiansborg Slot. Paa sin Faders Fødselsdag skjænkede Hs. Keiserlige Høihed en Gave af 2000 Rbdlr. til Kjøbenhavns Fattige. Storfyrsten forhindredes af en ham tilstødt Upasselighed fra at tage Troppemønstringerne og Stadens Mærkværdigheder i Øiesyn. Efterat hans Helbred havde bedret sig, afreiste han med det russiske Dampskib Hercules den 12te Juli. J denne Maaned tiltraadte Hs. Kgl. H. Prinds Christian Frederik med Gemalinde en Reise til Udlandet. De jydske og de slesvigste Stænders Møder sluttedes den 25de Aug. Den 17de Septbr. ankom Thorvaldsen ombord paa Fregatten Rota, Capt. Dahlerup, til Kjøbenhavn, hvor han modtoges med en ubeskrivelig Enthusiasme. Den længe verserende Sag mellem Finantserne og Banken afsluttedes ved en Overeenskomst. - Holsteens Ridderskab og Godseiere holdt den 8de Oct. en Generalforsamling i Kiel, hvori de erklærede, at de ansaae Toldens fuldstændige Afskaffelse høist ønskværdig for Landet og tilbøde sig i saa Tilfælde at bidrage lige med Statens øvrige Borgere til den fornødne Erstatningsskat, fremdeles at de, hvis Regjeringen ikke skulde ville indlade sig herpaa, da vilde give Afkald paa enhver Skadesløsholdelse, naar Tolden baseredes paa en anden Grundvold, saaledes, at alle indre Controller, bortfaldt, at Tolden ganske bortfaldt for flere for Landmanden uundværlige Artikler og den øvrige Told betydelig modereredes. Men skulde Toldforordningen virkeligen træde i Kraft den 1ste Jan. 1839, hvilket de ansaae for høist skadeligt for Landet, da maatte de forlange fuldkommen Skadeserstatning. Ligesaalidet have Ditmarskerne antaget Regjeringens Forslag, der tilbød dem 200,000 Rdlr. Courant, for at give Askald paa deres Toldfrihed. - Den 24de September aabnedes Stænderforsamlingerne for Østifterne og for Hertugdømmet Holsteen. - Prindsesse Wilhelmine og hendes Gemal ankom den 26de October til Kjøbenhavn fra deres Udenlandsreise. Ligeledes kom De Kr. HH. Prinds Christian og Gemalinde tilbage til Odense den 24de Novbr. Morderen Worm, hvis Sag af Mange fulgtes med den største Jnteresse, erholdt i Høiesteret sin Dom, ifølge hvilken han skulde henrettes med Øxe og Hovedet sættes paa en Stage, hvilken Doms Fuldbyrdelse Kongen formildede derhen, at den sidstnævnte Skjærpelse skulde bortfalde. Henrettelsen skeete den 20de Novbr. Pastor Visby, som beredede ham til Døden, har udgivet et Skrift i denne Anledning, der meget skarpt recenseres af Kjøbenhavnsposten. Dette Aar har været udmærket ved en Mængde Presse sager, som ere anlagte af Cancelliet mod de forskjellige ikke politiske Blade i Kbhvn. Jsær har dette været Tilfældet med Kjøbenhavnsposten, hvor Sagen gjerne begyndte med Bladets Beslaglæggelse af Censor; derpaa fulgte Cancelliets Actionsordre, og i alle de hidtil afgjorte Sager af denne Natur Hof- og Stadsrettens og endelig Høiesterets frikiendende Dom. J Anledning af de mange Udgifter, som deslige uafbrudte Sagsøgelser maatte forvolde, indbøde Dhrr. Prof. David, Prof. Schouw og Uhrmager Kyhl til en Subskription, hvis Jndhold de sendte "Kjøbenhavnspostens" Redacteur som en Skadesløsholdelse. Vi har allerede nævnt Overkammerherre Hauchs Død; af flere mærkelige Dødsfald i Løbet af Aaret ville vi her anføre Conferentsraad Carstens, den rige og velgjørende Fru Kofoed, Stiftamtmand Krieger i Aalborg, Generallieutenant v. Castonnier, commanderende General i Nørrejylland, Oberst d'Origni, Commandant i Kjøbenhavn og forhenværende Præsident i Generaltoldkammer- og Commercecollegiet v. Sehestedt.